


MEMO		
Kellele:		
Kuupäev:	01.07.2026
Pealkiri:	Rahandusministeeriumi ja tema valitsemisala asutuste 2026. aasta eelarve muutmine
Käesoleva käskkirjaga muudetakse ministri 30.12.2025 käskkirjaga nr 101 kinnitatud Rahandusministeeriumi ja tema valitsemisala asutuste 2026. aasta eelarveid.

[bookmark: _Hlk181965090]Muudatustega viiakse eelarved kooskõlla Riigi 2026. aasta lisaeelarve seadusest tulenevate muudatustega (lisades veerg „Lisaeelarve“). Valitsemisala tulud vähenesid 44 159 360 eurot, kulud 393 865 eurot ja investeeringud 427 925 eurot. 

2026. aasta riigieelarve seaduse tekstiparagrahvi 5 alusel tehtavad programmi tegevuste vahelised, sh asutuste vahelised ja asutuse sisesed eelarve kontode vahelised tehnilised muudatused ilma eelarve üldmahtu muutmata on kajastatud lisade 1, 3, 4, 5 ja 6 veerus „Muud muudatused“. 

VV sihtotstarbelisest reservist eraldati kokku 2 745 258 eurot (lisade 2 ja 5 veerg „Reservid“)

1. Rahandusministeerium (RAM, Lisa 1) 
a. Lisaeelarve muudatused:
Tulude eelarve suurenes kaughasartmängult vabatahtlikult annetustena tasutud maksude võrra 719 640 eurot.
Kulude eelarve vähenes 600 000 eurot, kuna aastate vahel planeeriti ümber teadus- ja arendustegevuse nelja- aastase tegevuskava eelarve.
b. Muud muudatused:
Finantstulude eelarve kontode vahel tehakse tehniline muudatus, et ühtlustada eelarves ja raamatupidamises kasutatavaid kontosid. Muude finantstulude alla kavandatud likviidsusreservi ja stabiliseerimisreservi intressitulud summas 49 556 045 eurot kajastatakse edaspidi tuludena hoiustelt ja väärtpaberitelt.

2. Maksu- ja Tolliamet  (MTA, Lisa 2) 
a. Lisaeelarve muudatusega vähenesid maksutulud 44 879 000 eurot. 
b. VV sihtotstarbelisest reservist eraldati kulude eelarvesse 731 584 eurot laiapindse riigikaitse, sh elanikkonnakaitse arendamisega seotud tegevusteks.

3. Statistikaamet (STAT, Lisa 3)
a. Lisaeelarve muudatusega suunas Majandus- ja Kommunikatsiooniministeerium STATile konjunktuuri-uuringute läbiviimiseks 66 667 eurot. 
b. Muud muudatused:  RmIT suunab STATile andmete töötlemise litsentside kasutusõiguse soetamiseks 28 000 eurot. Litsentside osaline rahastamine toimub STAT eelarves olevate välisvahendite arvelt, asutuste vahelisel kokkuleppel teeb  hanke STAT. 
Lisaks suunatakse majandamiskuludest 1 282 eurot sotsiaaltoetuste eelarvesse Albert Pulleritsu nimelise noore statistiku preemiaks.

4. Riigi Tugiteenuste Keskus (RTK, Lisa 4)
a. Lisaeelarve muudatusega suunasid teised valitsemisalad  RTK teenuste liitumisega seotud kulude katteks kokku 89 733 eurot. 
Algatuse Eesti.ai raames eraldati RTKle projekti „Nutikam ja tõhusam hankemenetlus“ elluviimiseks investeeringuteks ja kuludeks kokku 646 000 eurot. 
b. Muud muudatused: Alates 01.07 hakkab RTK osutama RmITle dokumendihaldus- ja arhiiviteenust, muudatusega antakse üle teenuse osutamiseks vajalik eelarve 17 718 eurot.

5. Rahandusministeeriumi Infotehnoloogiakeskus (RmIT, Lisa 5)
a. Lisaeelarve muudatusega vähenesid RmITi kulud kokku 446 265 eurot sh:
· aastate vahel planeeriti ümber 500 000 eurot IKT majandamiskulusid tulevaste aastate taristu litsentside ja toeteenuse puudujäägi katteks;
kulude eelarve suurenes:
· teistelt valitsemisaladelt saadi 21 810 eurot Valitsusportaali majutus- ja haldusteenuse osutamiseks ning tööajaarvestuse infosüsteemi litsentside hoolduse ja toe pakkumiseks;
· investeeringutest suunati kuludesse 31 925 eurot asutuse sisese arendusvõimekuse suurendamiseks.
Investeeringute eelarve vähenes kokku 577 925 eurot sh:
· aastate vahel planeeriti ümber IT arenduste ja taristu riistvara vahendeid summas 546 000 eurot;
· kuludesse suunati 31 925 eurot asutuse sisese arendusvõimekuse suurendamiseks.

b. Muud muudatused vähendavad kulude eelarvet 12 484 eurot (selgitused toodud punktides 3b, 4b ja 6). 
Lisaks on tehtud  eelarve kontode vaheline muudatus summas 44 359 eurot, kuna muutunud on Valitsusportaali majutus- ja haldusteenuse osutamiseks vajalik kulude struktuur. 
c. VV sihtotstarbelisest reservist eraldati kuludesse ja investeeringutesse laiapindse riigikaitse, sh elanikkonnakaitse arendamisega seotud tegevusteks 1 706 676 eurot ja IKT küberturvalisuse tagamiseks 306 998 eurot.

6. Rahapesu Andmebüroo (RAB, Lisa 6) 
a. Muud muudatused: RAB suunab RMITile tarkvara litsentside soetamiseks koos tugiteenusega 33 234 eurot. 

